Diari Oficial de la Generalitat Valenciana


Sumari del DOGV 8706, del 27-12-2019 (2019/12512)

Extracte de la Resolució de 19 de desembre 2019, de la Conselleria d'Innovació, Universitats, Ciència i Societat Digital, per la qual es convoquen, per a l'exercici 2020, subvencions del Programa per al Suport a Persones Investigadores amb Talent-Pla GenT.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8706

Data del DOGV
:   27-12-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/12648


Data del document
:   19-12-2019

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Extracte

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

Extracte de la Resolució de 19 de desembre 2019, de la Conselleria d'Innovació, Universitats, Ciència i Societat Digital, per la qual es convoquen, per a l'exercici 2020, subvencions del Programa per al Suport a Persones Investigadores amb Talent-Pla GenT. [2019/12595]  
BDNS(Identif.):488172  
De conformitat amb el que preveuen els articles 17.3 b, 20.8.a I 23 de la Llei 38/2003, de 17 de novembre, General de Subvencions, es publica l'extracte de la convocatòria el text complet dels quals pot consultar-se en la Base de Dades Nacionals de Subvencions.  
(http://www.pap.minhap.gob.es/bdnstrans).  
  
Primer. Convocatòria  
Es convoquen, en règim de concurrència competitiva, les següents subvencions per a 2020:  
a) Subvencions per a la contractació d'investigadores i investigadors doctors d'excel·lència per a desenvolupar un projecte d'I+D+i a la Comunitat Valenciana (CIDEGENT).  
b) Subvencions per a la contractació de doctors i doctores amb experiència internacional (CDEIGENT).  
c) Subvencions per a la formació de doctors i doctores en empreses valencianes (FDEGENT).  
Totes aquestes subvencions estan regulades en l'Orde 4/2018 de 7 de març de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions del Programa per al Suport a Persones Investigadores amb Talent-Pla GenT (DOGV 8.254, de 14 de març de 2018).  
  
Segon. Beneficiaris  
Podran ser beneficiaris d'aquestes subvencions els previstos en l'article 5 de les bases reguladores, sempre que complisquen amb els requisits fixats en aquestes i amb el que addicionalment es dispose en la convocatòria.  
  
Tercer. Sol·licituds i documentació  
1. Els models d'impresos normalitzats (sol·licituds i la resta de documentació) estaran disponibles en el servidor de la Conselleria d??Innovació, Universitats, Ciència i Societat Digital.  
http://innova.gva.es/es/web/ciencia/convocatories\_2020  
2. La presentació de sol·licituds i de la documentació exigida per a cada convocatòria es realitzarà de conformitat amb el que estableix l'article 14 de les bases reguladores, així com, amb el que disposa la present resolució.   
  
Quart. Termini i lloc de presentació de les sol·licituds  
1. El termini per a la presentació de sol·licituds serà des del 13 de gener de 2020 al 31 de gener de 2020 (tots dos inclusivament).  
2. Les sol·licituds es presentaran telemàticament en el servidor de la Conselleria d??Innovació, Universitats, Ciència i Societat Digital  
http://innova.gva.es/es/web/ciencia/convocatories\_2020  
  
Quint. Finançament i import de la convocatòria  
Les subvencions que es convoquen per la present resolució es finançaran amb càrrec a la línia S8252000 del programa pressupostari 542.50 «Investigació, Desenvolupament Tecnològic i Innovació» del pressupost de despeses de la Generalitat, per un import, per a l'exercici 2020, de 7.094.600 €.  
  
Alacant, 19 de desembre de 2019 .- La consellera d- Innovació, Universitats, Ciència i Societat Digital: Carolina Pascual Villalobos.